มีชัย เผย กรธ.เคาะส.ส. 500 คน 2 ระบบ ใช้บัตรใบเดียว
มีชัยเผยได้ข้อสรุปจำนวนส.ส.ยังคงเป็นสภา 500 คน ส.ส.เขต 350 คน บัญชีรายชื่อ 150 คน ใช้บัตรเดียวลงคะแนนเบอร์เดียว ย้ำให้ทุกคะแนนของประชาชนมีความหมาย ไม่ได้ทำเพื่อพรรคการเมืองใด ยังได้รัฐบาลเข้มแข็ง5 พ.ย. 2558 นายมีชัย ฤชุพันธุ์ ประธานกรรมการร่างรัฐธรรมนูญ (กรธ.) เปิดเผยว่า ที่ประชุมกรธ.ได้ข้อสรุปเรื่องจำนวน ส.ส.เขต 350 คน และส.ส.บัญชีรายชื่อ 150 คน และใช้บัตรใบเดียว แต่ทุกคะแนนจะได้นับ 2 ครั้ง ทั้งระบบเขตและระบบบัญชีรายชื่อ แต่จะให้แยกบัญชีส.ส.เขต กับบัญชีรายชื่อออกจากกันอย่างเด็ดขาด แต่จะคำนวณอย่างไรนั้น กำลังอยู่ระหว่างการศึกษารายละเอียด ในระบบบัญชีรายชื่อจะคำนวณทั้งประเทศ ไม่แยกภาค ซึ่งผลที่ได้จะทำให้คะแนนของประชาชนทุกคนมีน้ำหนัก และวิธีนี้รัฐบาลจะยังเข้มแข็งได้ หากชนะเลือกตั้งส.ส.เขตเป็นหลักประชาชนทุกคนที่ออกไปใช้สิทธิจะมีกำลังใจไปใช้สิทธิ เพราะไม่เสียหาย แต่พรรคจะคำนวณอย่างไร เราทำเรื่องนี้ไม่ใช่เพื่อประโยชน์ของพรรคใด แต่เพื่อประโยชน์ของประชาชนจริง ๆ และด้วยวิธีนี้รัฐบาลยังเข้มแข็งได้ ถ้าชนะคะแนนมา ก็ได้ส.ส.มาก ถือเป็นหลักปกติอยู่แล้ว นายมีชัย กล่าวนายมีชัย กล่าวว่า ได้หารือรูปแบบการคำนวณคะแนนกับกกต.แล้ว และได้รับการยืนยันว่าสามารถคำนวณได้ง่าย หาก กรธ.มีรูปแบบการคำนวณที่ชัดเจน โดยกรธ.ยังยึดคะแนนผู้ที่มาใช้สิทธิ ไม่ใช่คำนวณจากจำนวนผู้มีสิทธิลงคะแนน และยังยืนยันหลักการเดิมที่ผู้สมัครจะต้องได้คะแนนมากกว่าคะแนนโหวตโน คือคะแนนโหวตโนจะยังมีความหมาย หากแพ้คะแนนโหวตโนก็จะไม่ได้รับเลือกเป็นส.ส. ส่วนการลงโทษผู้ที่ทุจริตเลือกตั้งนั้น นายมีชัย กล่าวว่า หากพบทุจริตจริงก็จะลงโทษตัวบุคคล ไม่กลับไปใช้รูปแบบการยุบพรรค
มีชัยเผยได้ข้อสรุปจำนวนส.ส.ยังคงเป็นสภา 500 คน ส.ส.เขต 350 คน บัญชีรายชื่อ 150 คน ใช้บัตรเดียวลงคะแนนเบอร์เดียว ย้ำให้ทุกคะแนนของประชาชนมีความหมาย ไม่ได้ทำเพื่อพรรคการเมืองใด ยังได้รัฐบาลเข้มแข็ง 5
กรรมการร่างรัฐธรรมนูญ,พรรคการเมือง,มีชัย ฤชุพันธุ์,ระบบเลือกตั้ง,ส.ส.